बनो स्वाभिमानी, सबला बनकर लिखो कहानी : वर्मा
अंतर्राष्ट्रीय महिला दिवस के अवसर पर जगदीशपुर में मंगलवार को महिला सशक्तिकरण सम्मेलन का आयोजन किया गया। सम्मेलन में मुख्य अतिथि के तौर पर राज्यसभा सांसद छाया वर्मा पहुंची। इस दौरान महिलाओं को संबोधित करते हुए वर्मा ने कहा कि नारी आज अबला नहीं है। धरती से लेकर आसमान तक नारी ने हुनर दिखाया है। हमें अपनी क्षमता पहचाननी होगी। उन्होंने कविता बनो स्वाभीमानी सबला बन कर लिखो कहानी, उठ नारी तू बन चिंगारी पढ़कर महिलाओं में जोश भर दिया। कार्यक्रम में महिला नेत्री ऊषा पटेल सहित शिक्षिका चंदेश्वरी नंद, मंदाकिनी प्रधान एवं सीमा कंवर ने सभा में मौजूद महिलाओं को संबोधित करते हुए नारी शक्ति की उपलब्धि व महिलाओं के आदिकाल से वर्तमान समय तक किए गए कार्यों व सफलता का जिक्र किया। उन्होंने कहा कि महिलाएं जीवन में कई रोल में समाज का नेतृत्व करती हैं। आज की महिला सफलतापूर्वक हर जिम्मेदारी को निभाती हैं। फिर साल में एक ही दिन सम्मान क्यों दिया जाता है। नारी हमेशा सम्मानित होते रहना चाहिए। समाज में महिला को पुरुष प्रधान देश में उच्च स्थान मिलना चाहिए। बेटियां मान सम्मान होती है।
कार्यक्रम की अध्यक्षता कर रहे पूर्व राज्यमंत्री देवेंद्र बहादुर सिंह ने कहा कि महिलाओं की स्थिति कभी भी कमजोर नहीं रही हैं। वह हर क्षेत्र में सफलता के झंडे गाड़ रही है। उनकी भागीदारी हर क्षेत्र में सम्मानजनक है, समाज में महिलाओं के ऊपर होने वाले अत्याचार को दूर करने के लिए काम करने की जरुरत है। लिहाजा कांग्रेस ने महिलाओं के स्तर को उठाने के लिए ही महिला-आरक्षण का प्रावधान शुरू किया था।
नारी वेदना पर आधारित सुवा नृत्य की प्रस्तुति
कार्यक्रम में सेवा भवन अस्पताल जगदीशपुर के स्टाॅफ ने सेवा पर आधारित गीत सेवा अभी है बाकि थोड़ा समय है, बाकि प्रस्तुत किया। शासकीय प्राथमिक स्कूल गोड़मर्रा की छात्राओं ने नारी वेदना पर आधारित सुवा नृत्य प्रस्तुत कर दर्शकों का मन मोह लिया। उपसरपंच छाया सोना ने आभार व्यक्त किया।
बसना. अंतर्राष्ट्रीय महिला दिवस के अवसर पर उपस्थित ग्रामीण महिला।
कार्यक्रम
hin_Deva hin_Deva hin_Deva hin_Deva hin_Deva hin_Deva hin_Deva